**Saules bērni danci veda**

Saules bērni danci veda, līgo, līgo,

Sudrabiņa kalniņā’i, līgo, līgo.

Joz, māmiņa, zelta jostu, līgo, līgo,

Lai es teku pulciņā’i, līgo, līgo.

Es redzēju Jāņu nakti, līgo, līgo,

Trīs saulītes uzlecami līgo, līgo.

Viena rudzu, otra miežu, līgo, līgo,

Treša zelta, sudrabiņa, līgo, līgo

Jāņu nakti bāleliņi līgo, līgo,

Pieguļā’i nejājati līgo, līgo

Jānīt’s jūsu kumeliņus līgo, līgo,

Dzelzu zāli ēdināsi līgo, līgo.

Jānīt’s jāja melnu zirgu, līgo, līgo,

Jumta galus lūkodamis, līgo, līgo.

Ņem Jānīti zelta zirgu, līgo, līgo

Apjāj manus tīrumiņus, līgo, līgo.